Dôvodová správa

	V nadväznosti na pripomienky Európskej komisie k návrhu Národného rozvojového plánu a následnej dohody ministra životného prostredia SR, ministra dopravy, pôšt a telekomunikácií SR a ministra výstavby a regionálneho rozvoja SR došlo k zlúčeniu Sektorového operačného programu Životné prostredie, Sektorového operačného programu Doprava a Regionálneho operačného programu Slovenská republika do Regionálneho operačného programu Základná infraštruktúra.

	Z dôvodu zabezpečenia funkčnej štruktúry riadiaceho orgánu pre Regionálny operačný program Základná infraštruktúra a sprostredkovateľských orgánov pod týmto riadiacim orgánom je nevyhnutné návrh uznesenia vlády SR č. 110 z 13. februára 2003 k materiálu „Správy o priebežnom plnení bodu B.2. uznesenia vlády SR č. 678/2002, týkajúcej sa budovania riadiacich orgánov pre Rámec podpory Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31. 12. 2002) a plnení prioritnej úlohy vlády SR č. 21.6, schválenej uznesením vlády SR č. 1328/2002“ zmeniť o zabezpečenie základných vzťahov medzi jednotlivými subjektami.